
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1438 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του κανονισμού Διδακτορικών Σπουδών 
Τμήματος Επικοινωνίας, Μέσων και Πολιτισμού 
του Παντείου Πανεπιστημίου Κοινωνικών και 
Πολιτικών Επιστημών. 

2 Σύσταση του Εκκλησιαστικού Ιδρύματος με την 
επωνυμία «Πολιτιστικό - Πνευματικό Κέντρο Ενο¬ 
ρίας Αγίου Νικολάου Άνω Αρχανών» της Ενορίας 
Αγίου Νικολάου Άνω Αρχανών, της Ιεράς Αρχιεπι¬ 
σκοπής Κρήτης και έγκριση του Κανονισμού λει¬ 
τουργίας αυτού. 


ΑΠΟΦΑΣΕΙΣ 

Αριθμ. απόφ. 19 (1) 

Έγκριση του κανονισμού Διδακτορικών Σπου¬ 
δών Τμήματος Επικοινωνίας, Μέσων και Πολιτι¬ 
σμού του Παντείου Πανεπιστημίου Κοινωνικών 
και Πολιτικών Επιστημών. 

Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1) Τις διατάξεις του άρθρου 45 παρ. 2 του ν. 4485/2017 
(ΦΕΚ 114/τ.Α'/4.8.2018)«Οργάνωση και Λειτουργία της 
Ανωτάτης Εκπαίδευσης, ρυθμίσεις για την έρευνα και 
άλλες διατάξεις». 

2) Την από 8/2/2018 απόφαση της Συνέλευσης του 
Τμήματος Επικοινωνίας, Μέσων και Πολιτισμού, με την 
οποία καταρτίσθηκε ο Κανονισμός Διδακτορικών Σπου¬ 
δών του ιδίου Τμήματος και 

3) Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, 

εγκρίνει τον Κανονισμό των Διδακτορικών Σπουδών, 
ως ακολούθως: 


ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΜΗΜΑΤΟΣ ΕΠΙΚΟΙΝΩΝΙΑΣ, ΜΕΣΩΝ ΚΑΙ 
ΠΟΛΙΤΙΣΜΟΥ 

Άρθροί 

Γενικές διατάξεις 

1. Η δομή, η οργάνωση, η λειτουργία και η αξιολόγηση 
του Προγράμματος Εκπόνησης Διδακτορικής Διατριβής 
του Τμήματος Επικοινωνίας, Μέσων και Πολιτισμού του 
Παντείου Πανεπιστημίου, διέπονται από τις διατάξεις 
του ν. 4485/2017 (ΦΕΚ 114/4-8-2017), καθώς και από τις 
διατάξεις του παρόντος κανονισμού, όπως αυτός καταρ¬ 
τίστηκε με απόφαση της Συνέλευσης του Τμήματος (της 
8ης Φεβρουάριου 2018), εγκρίθηκε από τη Σύγκλητο 
του Παντείου Πανεπιστημίου, δημοσιεύθηκε στην Εφη¬ 
μερίδα της Κυβερνήσεως, αναρτήθηκε στο διαδικτυακό 
τόπο του Τμήματος και κοινοποιήθηκε στο Υπουργείο 
Παιδείας, Έρευνας και Θρησκευμάτων. 

Οι διατάξεις του κανονισμού εκπόνησης διδακτορικής 
διατριβής εξειδικεύουν και συμπληρώνουν το ισχύον 
νομοθετικό πλαίσιο που διέπει τις διδακτορικές σπουδές 
και ενσωματώνουν τις σχετικές αποφάσεις των αρμόδι¬ 
ων συλλογικών οργάνων του Τμήματος Επικοινωνίας, 
Μέσων και Πολιτισμού του Παντείου Πανεπιστημίου. 

2. Οι διατάξεις του παρόντος εφαρμόζονται και για 
τους υποψήφιους διδάκτορες που έχουν γίνει δεκτοί 
πριν από την έναρξη ισχύος του ν. 4485/2017, εφόσον 
δεν έχει ορισθεί η Επταμελής Εξεταστική Επιτροπή τους 
πριν από τις 4.8.2017. 

Άρθρο 2 
Αρμόδια όργανα 

Ι.Τα όργανα διοίκησης του Προγράμματος Διδακτο¬ 
ρικών Σπουδών, όπως προβλέπονται από την ισχύουσα 
νομοθεσία, είναι η Σύγκλητος του Παντείου Πανεπιστημί¬ 
ου και η Συνέλευση του Τμήματος Επικοινωνίας, Μέσων 
και Πολιτισμού. 

1 .α. Η Σύγκλητος του Παντείου Πανεπιστημίου είναι 
το αρμόδιο όργανο για τα θέματα ακαδημαϊκού, διοι¬ 
κητικού, οργανωτικού και οικονομικού χαρακτήρα, ενώ 
ασκεί όσες αρμοδιότητες δεν ανατίθενται από το νόμο 
ειδικώς σε άλλα όργανα. 

1 .β. Η Συνέλευση του Τμήματος Επικοινωνίας, Μέσων 
και Πολιτισμού: 

α. Κατηγοριοποιεί τις αιτήσεις εκπόνησης διδακτορι¬ 
κής διατριβής των ενδιαφερομένων, με βάση τη συνά¬ 
φεια του ερευνητικού αντικειμένου. 

β. Συγκροτεί κάθε είδους σχετική επιτροπή που προ- 
βλέπεται από το νόμο. 

γ. Απονέμει τους τίτλους σπουδών των προγραμμάτων 
σπουδών που οργανώνει το Τμήμα. 

δ. Ασκεί κάθε άλλη αρμοδιότητα που προβλέπεται 
από την ισχύουσα νομοθεσία και από τις διατάξεις του 
παρόντος του κανονισμού. 

Άρθρο 3 

Αίτηση υποψηφίων διδακτόρων 

1. Οι ενδιαφερόμενοι για εκπόνηση διδακτορικής δια¬ 
τριβής υποβάλλουν αίτηση στη ΓραμματείατουΤμήμα- 
τος έως τις 30 Νοεμβρίου ή τις 30 Απριλίου κάθε έτους. 
Στην αίτηση οι υποψήφιοι αναγράφουν τον προσωρινό 
τίτλο της διατριβής, τον προτεινόμενο ως Επιβλέποντα, 
την γλώσσα συγγραφής της διατριβής, όταν δεν είναι η 
ελληνική, και τα λοιπά στοιχεία που περιλαμβάνονται 
στο υπόδειγμα της αίτησης, που αναρτάται κατ' έτος 
στον ιστότοπο του Τμήματος. Η γλώσσα συγγραφής της 
διατριβής, εφόσον δεν είναι η ελληνική, μπορεί να είναι 
μία από τις επίση μες γλώσσες της ΕΕ. Η Συνέλευση έχει 
δικαίωμα να ζητήσει από τους υποψήφιους την παρακο¬ 
λούθηση και επιτυχή εξέταση μαθήματος ή μαθημάτων 
του ΠΜΣ του Τμήματος. 

2. α. Δικαίωμα υποβολής αίτησης για εκπόνηση δι¬ 
δακτορικής διατριβής έχουν κάτοχοι Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επιπέ¬ 
δου του άρθρου 46, σε γνωστικό αντικείμενο συναφές 
με τα αντικείμενα της Επικοινωνίας, των Μέσων και του 
Πολιτισμού - Πολιτιστικής Διαχείρισης. 

2. β. Κατ' εξαίρεση και σε περίπτωση που τεκμαίρεται 
ότι το προτεινόμενο ερευνητικό αντικείμενο της δια¬ 
τριβής έχει συνάφεια με τα γνωστικά αντικείμενα που 
θεραπεύει τοΤμήμα, είναι δυνατόν να υποβάλουν αίτηση 
και κάτοχοι πτυχίων ή ΔΜΣ διαφορετικού γνωστικού 
αντικειμένου. Στην περίπτωση αυτή, για την απόκτηση 
του διδακτορικού διπλώματος είναι υποχρεωτική και η 
παρακολούθηση και επιτυχής εξέταση σε μεταπτυχιακά 
ή και προπτυχιακά μαθήματα του Προγράμματος Σπου¬ 
δών του Τμή ματος, κατά την εισήγηση του Επιβλέποντος, 
τηςΤριμελούς Επιτροπής και τη σύμφωνη γνώμη της ΓΣ. 

3. Μαζί με την αίτηση, ο υποψήφιος καταθέτει υπο¬ 
χρεωτικά: 

ί. Φωτοαντίγραφο ταυτότητας ή διαβατηρίου, 
ίί. Αναλυτικό βιογραφικό σημείωμα, 
ϋί. Αντίγραφα πτυχίων (πρώτου πτυχίου και μεταπτυ¬ 
χιακών τίτλων) από ΑΕΙ της ημεδαπής ή ομοταγή της 
αλλοδαπής επικυρωμένα από το ΔΟΑΤΑΠ. 

ίν. Αναλυτική βαθμολογία μαθημάτων προπτυχιακού 
και μεταπτυχιακού κύκλου σπουδών. 

ν. Πιστοποιητικό που αποδεικνύει πολύ καλή γνώση 
της αγγλικής, γαλλικής ή γερμανικής γλώσσας, εάν ο υπο¬ 
ψήφιος έχει προπτυχιακές ή μεταπτυχιακές σπουδές στο 
εξωτερικό, ο τίτλος σπουδών του νοείται ως πιστοποιη¬ 


τικό επαρκούς γνώσης της ξένης γλώσσας, το ίδιο ισχύει 
σε περίπτωση που ο υποψήφιος έχει την ξένη γλώσσα 
ως μητρική. 

νί. Υπόμνημα (πρόταση) για το θέμα της διατριβής 
(έκτασης 3.000 - 5.000 λέξεων), στο υπόμνημα καταγρά¬ 
φεται η υπόθεση εργασίας, η γενική προβληματική του 
θέματος, η προτεινόμενη προσέγγιση και ερευνητική 
μεθοδολογία, τα πιθανά ερευνητικά αποτελέσματα και 
ενδεικτική επίκαιρη βιβλιογραφία. 

νϋ. Δύο συστατικές επιστολές από καθηγητές, ερευ¬ 
νητές ή άλλους ειδικούς. 

νίϋ. Αντίγραφο διπλωματικής εργασίας. Ο υποψήφιος 
μπορεί να καταθέτει οτιδήποτε επιπλέον ενισχύει την 
υποψηφιότητα του. 

4. Το Τμήμα έχει τη δυνατότητα, μετά από απόφαση 
της Συνέλευσης, να δημοσιεύσει στον ημερήσιο Τύπο 
σχετική πρόσκληση ενδιαφέροντος. Οι θέσεις που προ¬ 
κηρύσσονται με αυτή τη διαδικασία μπορεί να είναι θέ¬ 
σεις υποτρόφων ή όχι, και να αφορούν την εκπόνηση 
διατριβής σε συγκεκριμένο γνωστικό πεδίο. Οι σχετικές 
προκηρύξεις μπορούν να προβλέπουν ειδικούς όρους, 
προθεσμίες και διαδικασίες εκπόνησης, πρόσθετες 
υποχρεώσεις, ρήτρες, παραδοτέα, διαφοροποιούμενα 
χρονικά όρια ολοκλήρωσης των διατριβών, επιπλέον δι¬ 
αδικασίες και κριτήρια, πέραν όσων προβλέπονται στον 
παρόντα Κανονισμό. Οι προκηρύξεις αυτές αναρτώνται 
στον διαδικτυακό τόπο του Τμήματος και του Παντείου 
Πανεπιστημίου. 

Άρθρο 4 
Επίβλεψη 

1. Δικαίωμα επίβλεψης διδακτορικής διατριβής έχουν 
οι καθηγητές, οι αναπληρωτές καθηγητές και οι επίκου¬ 
ροι καθηγητές του Τμήματος. Για κάθε υποψήφιο διδά¬ 
κτορα ορίζεται Τριμελής Συμβουλευτική Επιτροπή με 
έναν Επιβλέποντα, ως ανωτέρω, και δύο ακόμη μέλη της 
Επιτροπής, που μπορεί να είναι α) είτε μέλη ΔΕΠ των 
τριών πρώτων βαθμιδών του ίδιου ή άλλου Τμήματος, 
του Παντείου ή άλλου Πανεπιστημίου, της Ελλάδας ή 
ομοταγούς ιδρύματος της αλλοδαπής, β) είτε ερευνη¬ 
τές Α', Β' ή Γ' βαθμίδας από τα ερευνητικά κέντρα που 
καταγράφουν ρητά οι σχετικοί νόμοι. 

2.0 Επιβλέπων και τα λοιπά μέλη τηςΤριμελούς Συμβου¬ 
λευτικής Επιτροπής πρέπει να έχουν ίδιο ή συναφές γνω¬ 
στικό αντικείμενο με το προτεινόμενο θέμα της διατριβής. 

3. Κάθε μέλος ΔΕΠ του Τμήματος μπορεί να επιβλέπει 
έως επτά (7) υποψήφιους διδάκτορες. Αν ο Επιβλέπων, 
μέλοςΔΕΠτουΤμήματος, μετακινηθεί προς άλλοΤμήμα 
του Παντείου Πανεπιστημίου ή προς άλλο ΑΕΙ, συνεχίζει 
να τελεί χρέη Επιβλέποντος των διδακτορικών διατριβών 
που έχει αναλάβει, και ο τίτλος του διδάκτορα απονέμε- 
ται από τοΤμήμα Επικοινωνίας, Μέσων και Πολιτισμού. 
Αν ένα μέλος ΔΕΠ μετακινηθεί προς το Τμήμα Επικοινω¬ 
νίας, Μέσων και Πολιτισμού, παραμένει Επιβλέπων των 
διδακτορικών διατριβών που είχε αναλάβει, και ο τίτλος 
απονέμεται από το Τμήμα προέλευσης του. Στις περι¬ 
πτώσεις αυτές, οι υποψήφιοι διδάκτορες από τοΤμήμα 
προέλευσης δεν υπολογίζονται στον μέγιστο επιτρεπό¬ 
μενο αριθμό των επτά. 

4. Τα αφυττηρετήσαντα μέλη ΔΕΠ δεν έχουν δικαίω¬ 
μα συμμετοχής σε Τριμελείς Συμβουλευτικές Επιτρο¬ 
πές, ούτε σε Επταμελείς Εξεταστικές Επιτροπές. Όσοι 
καθηγητές ή ερευνητές είχαν ορισθεί Επιβλέποντες ή 
μέλη Τριμελών Συμβουλευτικών Επιτροπών, πριν από 
τη συνταξιοδότηση τους, παραμένουν και αντικαθίστα¬ 
νται υποχρεωτικώς από τη Συνέλευση, όταν ορίζεται η 
εκάστοτε Επταμελής Εξεταστική Επιτροπή. 

5. Κάθε μέλος ΔΕΠ, εντός του τελευταίου ακαδ. έτους 
πριν από την αφυπηρέτησή του, καταθέτει υπόμνημα 
προς τη Συνέλευση του Τμήματος στο οποίο κρίνει αιτι¬ 
ολογημένα κατά πόσον οι υποψήφιοι διδάκτορες, που 
επιβλέπει, μπορούν να ολοκληρώσουν ή όχι τη διατριβή 
τους. Στο ίδιο υπόμνημα αναφέρει εάν θέλει να παρα- 
μείνει Επιβλέπων. 

6. Αν για οποιονδήποτε λόγο ο Επιβλέπων εκλείψει ή 
κρίνει ο ίδιος ότι αδυνατεί να τελέσει χρέη Επιβλέποντος, 
η Συνέλευση του Τμήματος, αναθέτει σε άλλον την επί¬ 
βλεψη, ακόμη και καθ' υπέρβαση του μέγιστου αριθμού 
των επτά υποψηφίων διδακτόρων. 

Άρθρο 5 

Αποδοχή αίτησης για εκπόνηση 

διδακτορικής διατριβής 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με βάση 
τη συνάφεια του προτεινόμενου θέματος με το αντικείμε¬ 
νο των τριών Τομέων του Τμήματος και ορίζει μία Τριμελή 
Εισηγητική Επιτροπή ανάΤομέα, με Πρόεδρο τον Διευθυ¬ 
ντή τουΤομέα και μέλη από τον οικείοΤομέα. 

2. ΚάθεΤριμελής Εισηγητική Επιτροπή εξετάζει τις αντί¬ 
στοιχες αιτήσεις και τα συνυποβαλλόμενα έγγραφα και 
καλεί τους υποψηφίους σε συνέντευξη. Στη συνέντευξη 
καλείται και ο προτεινόμενος Επιβλέπων. Στη συνέχεια, 
η Εισηγητική Επιτροπή υποβάλλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός ως υποψήφιος διδάκτορας, 
καθώς και το όνομα του Επιβλέποντος. 

3. Η Συνέλευση του Τμήματος, αφού λάβει τη γνώμη 
του προτεινόμενου Επιβλέποντος, τη συνεκτιμά με το 
υπόμνημα της Επιτροπής και εγκρίνει ή απορρίπτει αιτι¬ 
ολογημένα την αίτηση του υποψηφίου. Με την ίδια από¬ 
φαση ορίζεται ο Επιβλέπων, που προτείνει τα λοιπά δύο 
μέλη της Τριμελούς Συμβουλευτικής Επιτροπής. Στην 
εγκριτική απόφαση ορίζεται και η γλώσσα συγγραφής 
της διδακτορικής διατριβής. 

4. Τα ονόματα των υποψηφίων διδακτόρων, των επι- 
βλεπόντων και των λοιπών μελών των Τριμελών Συμ¬ 
βουλευτικών Επιτροπών, καθώς και οι τίτλοι των εκπο¬ 
νούμενων διδακτορικών διατριβών μαζί με μία σύντομη 
περίληψη, αναρτώνται στον διαδικτυακό τόπο του Ιδρύ¬ 
ματος στην ελληνική και στην αγγλική γλώσσα. 

Άρθρο 6 

Εκπόνηση διδακτορικής διατριβής 

1. Οι διδακτορικές σπουδές προσφέρονται δωρεάν. 

2.0 ελάχιστος χρόνος για την απόκτηση διδακτορικού 
διπλώματος είναι τρία (3) πλήρη ημερολογιακά έτη, με 


έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από τη Συνέλευση του Τμήματος. 

3.0 μέγιστος χρόνος για την απόκτηση διδακτορικού 
διπλώματος είναι έξι (6) πλήρη ημερολογιακά έτη, με 
έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από την Συνέλευση του Τμήματος. 
Παράταση ενός (1) έτους, επιπλέον, είναι δυνατόν να 
δοθεί με πλήρως αιτιολογημένη πρόταση τηςΤριμελούς 
Συμβουλευτικής Επιτροπής και απόφαση της Συνέλευ¬ 
σης του Τμήματος. 

4. Με την αποδοχή της υποψηφιότητας του ο υποψήφι¬ 
ος διδάκτορας λαμβάνει αριθμό μητρώου και ειδική ταυ¬ 
τότητα, ενώ έχει υποχρέωση ανανέωσης της εγγραφής 
του ανά ακαδ. έτος, όπως προβλέπεται στις επόμενες 
παραγράφους. 

5.0 υποψήφιος διδάκτορας, κάθε έτος, έως τέλος Δε¬ 
κεμβρίου, καταθέτει γραπτό υπόμνημα για την πρόοδο 
της διατριβής του και παρουσιάζει προφορικά τα σχετικά 
στοιχεία ενώπιον της Τριμελούς Συμβουλευτικής Επι¬ 
τροπής. Ο υποψήφιος διδάκτορας καταθέτει το πρώτο 
γραπτό υπόμνημα εφόσον έχουν παρέλθει τουλάχιστον 
δώδεκα μήνες από την εγγραφή του. Η Τριμελής Συμβου¬ 
λευτική Επιτροπή υποβάλλει ετήσια Έκθεση Προόδου, 
που στηρίζεται στο υπόμνημα και στην προφορική πα¬ 
ρουσίαση του υποψηφίου, έως το τέλος Φεβρουάριου. 

6. Εάν η Τριμελής Συμβουλευτική Επιτροπή κρίνει αι¬ 
τιολογημένα στην Έκθεση Προόδου ότι ο υποψήφιος 
είναι ικανός να συνεχίσει τη διδακτορική του διατριβή, 
επιτρέπεται στον υποψήφιο διδάκτορα να ανανεώσει 
την εγγραφή του για ένα ακαδημαϊκό έτος. Εάν η Τριμε¬ 
λής Συμβουλευτική Επιτροπή κρίνει αιτιολογημένα ότι ο 
υποψήφιος δεν είναι ικανός να συνεχίσει τη διδακτορική 
του διατριβή, προτείνει τη διαγραφή του και παραπέμπει 
στη Συνέλευση του Τμήματος. 

7. Οι υποψήφιοι διδάκτορες αιτούνται την ανανέωση 
της εγγραφής τους εντός του Μαρτίου κάθε ακαδ. έτους. 
Προϋπόθεση για την ανανέωση της εγγραφής είναι η 
θετική κρίση τηςΤριμελούς Συμβουλευτικής Επιτροπής, 
σύμφωνα με την προηγούμενη παράγραφο. 

8. Η μερική τροποποίηση του τίτλου της διατριβής, 
χωρίς ουσιαστική αλλαγή του περιεχομένου της, είναι 
δυνατή με πρόταση τηςΤριμελούς Συμβουλευτικής Επι¬ 
τροπής και απόφαση της Συνέλευσης και δεν μεταβάλλει 
τον χρόνο έναρξηςτης διατριβής. Η ολική τροποποίηση 
του τίτλου της διατριβής, με πλήρη αλλαγή του περιε¬ 
χομένου της, συνεπιφέρει την εξ υπαρχής εξέταση της 
προτεινόμενης διατριβής με ενδεχόμενη αντικατάσταση 
του Επιβλέποντος και των μελών τηςΤριμελούς Συμβου¬ 
λευτικής Επιτροπής, και με επανεκκίνηση του χρόνου 
έναρξης της διατριβής. 

9. Για εξαιρετικούς λόγους (π.χ. για λόγους υγείας, από 
εργαζόμενους για λόγους που άπτονται της εργασίας 
τους, υπηρετούντες στρατιωτική θητεία, κ.λπ.) είναι δυ¬ 
νατή η χορήγηση αναστολής φοίτησης. Κατά το χρονικό 
διάστημα της αναστολής αναστέλλονται και τα δικαιώ¬ 
ματα του υποψήφιου διδάκτορα. Ο χρόνος της αναστο¬ 
λής δεν προσμετράται στο χρόνο μέγιστης διάρκειας και 
δεν μπορεί να υπερβαίνει τα τρία (3) έτη. 

Άρθρο 7 

Ορισμός Επταμελούς Εξεταστικής Επιτροπής 

1. Ο υποψήφιος διδάκτορας, όταν ολοκληρώσει τη 
συγγραφή της διδακτορικής του διατριβής, καταθέτει 
αίτηση υποστήριξης της διατριβής του στη Γραμματεία 
τουΤμήματος. Η Τριμελής Συμβουλευτική Επιτροπή δέ¬ 
χεται ή απορρίπτει την αίτηση του υποψηφίου για τη 
δημόσια υποστήριξη και την αξιολόγηση της. Εάν η Τρι¬ 
μελής Συμβουλευτική Επιτροπή αποδεχθεί την αίτηση 
του υποψηφίου, συντάσσει αναλυτική εισηγητική έκθεση 
και την υποβάλλει στη Συνέλευση τουΤμήματος, ζητώ¬ 
ντας τον ορισμό Επταμελούς Εξεταστικής Επιτροπής για 
την κρίση της διδακτορικής διατριβής. Εάν η Τριμελής 
Συμβουλευτική Επιτροπή θεωρήσει ότι η διδακτορική 
διατριβή δεν έχει ολοκληρωθεί, υποβάλλει παρατηρή¬ 
σεις στον υποψήφιο για τη συνέχιση της. Εάν υπάρχει 
διάσταση απόψεων μεταξύ των μελών της Επιτροπής ή 
μεταξύ αυτών και του υποψηφίου, αποφασίζει η Συνέ¬ 
λευση του Τμήματος. 

2. Στην Επταμελή Εξεταστική Επιτροπή μπορούν να 
συμμετέχουν: α) είτε μέλη ΔΕΠ των τριών πρώτων βαθ¬ 
μιδών του ίδιου ή άλλου Τμήματος του Παντείου ή άλλου 
Πανεπιστημίου της Ελλάδας ή ομοταγούς ιδρύματος της 
αλλοδαπής, β) είτε ερευνητές Α', Β' ή Γ' βαθμίδας από τα 
αναγνωρισμένα ερευνητικά κέντρα. Σε αυτή δεν επιτρέ¬ 
πεται να συμμετέχουν αφυπηρετήσαντες. Η Συνέλευση 
τουΤμήματος ορίζει τα μέλη της Επταμελούς Εξεταστι¬ 
κής Επιτροπής, που έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 
Στην περίπτωση που στην Τριμελή Συμβουλευτική Επι¬ 
τροπή μετέχει αφυπηρετήσας, είτε ως Επιβλέπων, είτε 
ως μέλος, αυτός αντικαθίσταται κατά τον ορισμό της 
Επταμελούς Εξεταστικής Επιτροπής. 

Άρθρο 8 

Υποστήριξη διδακτορικής διατριβής 

1. Η διδακτορική διατριβή υποστηρίζεται δημόσια από 
τον υποψήφιο διδάκτορα. Η υποστήριξη οφείλει να λά¬ 
βει χώρα εντός τεσσάρων (4) μηνών από τον ορισμό της 
Επταμελούς Εξεταστικής Επιτροπής. Η διαδικασία της 
δημόσιας υποστήριξης προϋποθέτει τη φυσική παρου¬ 
σία τεσσάρων (4) τουλάχιστον μελών της Εξεταστικής 
Επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Ο Επιβλέπων τη διατριβή προ¬ 
εδρεύει κατά την προφορική δοκιμασία. Ο υποψήφιος 
υποστηρίζει προφορικά τη διδακτορική του διατριβή - 
ακολουθούν οι ερωτήσεις των μελών της Εξεταστικής Επι¬ 
τροπής και οι απαντήσεις από τον υποψήφιο διδάκτορα. 

2. Μετά την ολοκλήρωση της προφορικής δοκιμασίας, 
η Εξεταστική Επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, ή την απορρίπτει, με πλειοψηφία πέντε (5) τουλάχι¬ 
στον από τα μέλη της. 

3. Η κλίμακα βαθμολόγησηςτης διατριβής, όταν αυτή 
εγκρίνεται, έχει ως εξής: 

• Άριστα. 

• Αίαν Καλώς. 

• Καλώς. 


Άρθρο 9 

Διδακτορικές διατριβές με συνεπίβλεφη 

1. Η εκπόνηση διδακτορικών διατριβών με συνεπί- 
βλεψη με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής καθορίζε¬ 
ται με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως. 

2. ΤοΤμήμαμπορείνα συνεργάζεται μεΤμήματα ΑΕΙ και 
με τα αναγνωρισμένα από τον σχετικό νόμο (άρθρο 13Α 
του ν. 4310/2014 και τις τροποποιήσεις των άρθρων 12 
του ν. 4386/2016 και του άρθρου 69 παρ. 10 του ν. 4485/ 
2017) ερευνητικά κέντρα και ινστιτούτα για την εκπόνη¬ 
ση διδακτορικών διατριβών με συνεπίβλεψη. 

3. Τη διοικητική ευθύνη της εκπόνησης της διδακτο¬ 
ρικής διατριβής με συνεπίβλεψη αναλαμβάνει ένα από 
τα συνεργαζόμενα Ιδρύματα, ορίζεται ένας Επιβλέπων 
από κάθε συνεργαζόμενο Ίδρυμα/φορέα και η εκπόνη¬ 
ση της διατριβής διαρκεί τουλάχιστον τρία (3) έτη από 
τον ορισμό των επιβλεπόντων μελών ΔΕΠ/ερευνητών. 
Τα σχετικά με τη διαδικασία εκπόνησης της διατριβής, 
από την επιλογή του υποψήφιου διδάκτορα έως και την 
απονομή του διδακτορικού τίτλου, καθώς και η χορήγη¬ 
ση ενιαίου ή χωριστού τίτλου σε περίπτωση συνεργασί¬ 
ας μεταξύ Ιδρυμάτων, προβλέπονται στο οικείο Ειδικό 
Πρωτόκολλο Συνεργασίας (ΕΠΣ), που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

Άρθρο 10 

Δικαιώματα και υποχρεώσεις 

υποψηφίων διδακτόρων 

1. Οι υποψήφιοι διδάκτορες έχουν δικαιώματα πρό¬ 
σβασης, δανεισμού και χρήσης των ηλεκτρονικών υπη¬ 
ρεσιών των πανεπιστημιακών βιβλιοθηκών. Επιπλέον, 
διαθέτουν τις παροχές που προβλέπονται για τους προ¬ 
πτυχιακούς φοιτητές (πλην της χορήγησης συγγραμμά¬ 
των) και για τους μεταπτυχιακούς φοιτητές, για διάστημα 
πέντε (5) ακαδημαϊκών ετών από την πρώτη εγγραφή 
τους ως υποψηφίων διδακτόρων. 

2. Οι υποψήφιοι διδάκτορες έχουν δικαίωμα συμμετο¬ 
χής στα εκλεκτορικά σώματα για την εκλογή οργάνων 
διοίκησης ΑΕΙ και εκλογής τους στα όργανα αυτά για 
διάστημα πέντε (5) ακαδημαϊκών ετών από την πρώτη 
εγγραφή τους ως υποψηφίων διδακτόρων. Ειδικότερα, οι 
εκπρόσωποι τους μπορούν να συμμετέχουν στη Σύγκλη¬ 
το, στο Πρυτανικό Συμβούλιο, στη Γενική Συνέλευση της 
Σχολής Διεθνών Σπουδών, Επικοινωνίας και Πολιτισμού, 
στην Κοσμητεία της Σχολής Διεθνών Σπουδών, Επικοι¬ 
νωνίας και Πολιτισμού, στη Συνέλευση τουΤμήματος, 
στο Διοικητικό Συμβούλιο του Τμήματος, και στις Γενικές 
ΣυνελεύσειςτωνΤομέων, σύμφωνα με τον ν. 4485/2017. 

3. Οι υποψήφιοι διδάκτορες μπορούν να εντάσσονται 
στα Εργαστήρια του Τμήματος και να παρακολουθούν τα 
σεμινάρια και τις επιστημονικές εκδηλώσεις του Τμήμα¬ 
τος. Προσφέρουν εκπαιδευτικές και άλλες υπηρεσίες στο 
Τμήμα όταν τους ζητηθεί (όπως επικουρική διδακτική και 
εργαστηριακή απασχόληση, επιτηρήσεις μαθημάτων, κ.α.). 

4.0 υποψήφιος διδάκτορας έχει υποχρέωση επικοινωνί¬ 
ας με τον Επιβλέποντα και με τα μέλη της Τριμελούς Συμ¬ 
βουλευτικής Επιτροπής. Επίσης οφείλει να ακολουθεί τους 
κανόνες που προβλέπει η εκπόνηση της διδακτορικής δια¬ 
τριβής, σύμφωνα με τα άρθρα του παρόντος Κανονισμού. 

5. Οι υποψήφιοι διδάκτορες οφείλουν να ακολουθούν 
την ακαδημαϊκή δεοντολογία και να τη ρούν τους κανόνες 
της Επιτροπής Δεοντολογίας του Παντείου Πανεπιστημίου. 

6. Πειθαρχικό παράπτωμα για τους υποψηφίους δι¬ 
δάκτορες συνιστά η παραβίαση της νομοθεσίας και 
των αποφάσεων των οργάνων του Πανεπιστημίου. Πει¬ 
θαρχικά παραπτώματα είναι ιδίως: α) Η εκ προθέσεως 
καταστροφή περιουσίας του Ιδρύματος, β) η εκούσια 
παρεμπόδιση της εύρυθμης λειτουργίας του Ιδρύμα¬ 
τος και των υπηρεσιών του. Σε περίπτωση διάπραξης 
πειθαρχικού παραπτώματος από υποψήφιο διδάκτορα 
μπορούν να του επιβληθούν, ανάλογα με τη βαρύτητα 
του παραπτώματος, οι ακόλουθες ποινές: α) έγγραφη 
επίπληξη, β) αναστολή της φοιτητικής ιδιότητας από ένα 
εξάμηνο έως δύο έτη, γ) οριστική διαγραφή. Η πειθαρ¬ 
χική ποινή της επίπληξης επιβάλλεται, μετά από προ¬ 
ηγούμενη απολογία, από τον Πρόεδρο του Τμήματος. 
Η αναστολή της φοιτητικής ιδιότητας και η διαγραφή 
επιβάλλονται, μετά προηγούμενη απολογία, από τη Συ¬ 
νέλευση του Τμήματος που λειτουργεί ως Πειθαρχικό 
Συμβούλιο. 

7. Σε περίπτωση που διαπιστωμένα αποδειχθεί λογο- 
κλοπή, η Συνέλευση του Τμήματος διαγράφει τον υποψή¬ 
φιο διδάκτορα. Εάν έχει λάβει τον τίτλο του διδάκτορα, 
η Συνέλευση του Τμήματος προβαίνει στην αφαίρεση 
του τίτλου. 

Άρθρο 11 

Διαγραφή υποψήφιου διδάκτορα 

Ο υποψήφιος διδάκτορας διαγράφεται: 

ί. Αυτοδικαίως, όταν το ζητήσει ο ίδιος με γραπτή του 
αίτηση, 

ίί. αυτοδικαίως, όταν υπερβεί τον μέγιστο χρόνο των 
επτά (7) ετών, 

ίίί. όταν διαπιστωμένα αποδειχθεί λογοκλοπή, η Συνέ¬ 
λευση τουΤμήματος διαγράφει τον υποψήφιο διδάκτο¬ 
ρα, μετά από ακρόαση, 

ίν. όταν ο Επιβλέπων ή μέλος της Τριμελούς Συμβου¬ 
λευτικής Επιτροπής ζητήσει την διαγραφή του υποψη¬ 
φίου με αιτιολογημένη πρόταση που να αφορά την ικα¬ 
νότητα του τελευταίου να συγγράψει την διατριβή την 
απόφαση λαμβάνει η Συνέλευση του Τμήματος, μετά 
από ακρόαση του υποψηφίου, 

ν. όταν ο υποψήφιος διδάκτορας δεν προβεί σε ανανέ¬ 
ωση εγγραφής επί δύο έτη, συνεχόμενα ή μη, μετά από 
ακρόαση του υποψηφίου, 

νί. όταν η Συνέλευση του Τμήματος αποφασίσει τη 
διαγραφή του ως πειθαρχική ποινή, σύμφωνα με τα 
οριζόμενα στο άρθ. 9 παρ. 6 του παρόντος Κανονισμού. 

Άρθρο 12 

Μορφή και περιεχόμενο του διδακτορικού τίτλου 

1. Ο τίτλος του Διδάκτορα απονέμεται από το Τμήμα 
Επικοινωνίας, Μέσων και Πολιτισμού. 

2. Η μορφή και το περιεχόμενο του διδακτορικού τίτ¬ 


λου μπορεί να τροποποιείται για λόγους ενότητας των 
διπλωμάτων και των πτυχίων που χορηγεί το Πάντειο 
Πανεπιστήμιο Κοινωνικών και Πολιτικών Επιστημών. 
Αρμόδιο όργανο για τα ανωτέρω είναι η Σύγκλητος του 
Παντείου Πανεπιστημίου. 

Άρθρο 13 

Μεταβατική διάταξη 

1. Οι εγγεγραμμένοι υποψήφιοι διδάκτορες υπόκεινται 
στις διατάξεις του παρόντος Κανονισμού, με εξαίρεση 
τη ρύθμιση που αφορά τον μέγιστο χρόνο για την εκ¬ 
πόνηση διατριβής. 

2. Για τους ήδη εγγεγραμμένους στο μητρώο των υπο¬ 
ψηφίων διδακτόρων του Τμήματος προβλέπεται χρονικό 
διάστημα δύο (2) ετών για την κατάθεση της αίτησης 
υποστήριξης της διατριβής, με έναρξη της διετίας είτε 
α) την ημέρα εξάντλησηςτης επταετίας, είτε β) την ημέ¬ 
ρα δημοσίευσης του παρόντος Κανονισμού στο ΦΕΚ. 
Μετά την παρέλευση του μέγιστου χρόνου, ο υποψήφι¬ 
ος διδάκτορας διαγράφεται αυτοδικαίως, με πράξη του 
Προέδρου του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Η Πρύτανης 

ΙΣΜΗΝΗ ΚΡΙΑΡΗ 


Αριθμ. 307 _ (2) 

Σύσταση του Εκκλησιαστικού Ιδρύματος με την 
επωνυμία «Πολιτιστικό - Πνευματικό Κέντρο Ενο¬ 
ρίας Αγίου Νικολάου Άνω Αρχανών» της Ενορίας 
Αγίου Νικολάου Άνω Αρχανών, της Ιεράς Αρχιε¬ 
πισκοπής Κρήτης και έγκριση του Κανονισμού 
λειτουργίας αυτού. 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΚΡΗΤΗΣ 

Λαβούσα υπ'όψιν: 

α) Τας διατάξεις του άρθρου 54 του ν. 4149/1961 «Περί 
Καταστατικού Χάρτου της έν Κρήτη Ορθοδόξου Εκκλη¬ 
σίας», 

β) το άρθρον 10, παραγρ. 11 του ν. 4149/1961 «Περί 
Καταστατικού Χάρτου της εν Κρήτη Ορθοδόξου Εκκλη¬ 
σίας», ως συμπληρώθηκε με την παράγραφον 1 του 
άρθρου 19 του ν. 4301/2014 «Οργάνωση της νομικής 
μορφής των θρησκευτικών κοινοτήτων και των ενώσεών 
τους στην Ελλάδα και άλλες διατάξεις αρμοδιότητας Γε¬ 
νικής Γραμματείας Θρησκευμάτων και λοιπές διατάξεις», 
γ) την υπ' αριθμ. πρωτ. 882/527/Φ.12/14-2-2017 θετι¬ 
κήν εισήγησιν - πρότασιν του Σεβ. Αρχιεπισκόπου Κρή¬ 
της Ειρηναίου, δια την σύστασιν και λειτουργίαν, ως και 
την έγκρισιν του Κανονισμού Λειτουργίας του ως άνω 
Εκκλησιαστικού Ιδρύματος, 
δ) την υπ' αριθμ. 11/24-2-2017 απόφασιν της Ιεράς 
Επαρχιακής Συνόδου της Εκκλησίας της Κρήτης, απο¬ 
φασίζει ομοφώνως: 

Συνιστά το Εκκλησιαστικό Ίδρυμα, το οποίον λειτουρ¬ 
γεί ως Νομικό Πρόσωπο Ιδιωτικού Δικαίου, με την επω¬ 
νυμία «Πολιτιστικό - Πνευματικό Κέντρο Ενορίας Αγίου 
Νικολάου Άνω Αρχανών» της Ενορίας Αγίου Νικολάου 
Άνω Αρχανών της Ιεράς Αρχιεπισκοπής Κρήτης και εγκρί¬ 
νει τον ως κάτωθι Κανονισμό λειτουργίας αυτού, απο- 
τελούμενο από 13 άρθρα, για την οργάνωση, διοίκηση, 
διαχείριση και λειτουργία του: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΠΟΛΙΤΙΣΤΙΚΟΥ - ΠΝΕΥΜΑΤΙΚΟΥ 

ΚΕΝΤΡΟΥ ΕΝΟΡΙΑΣ ΑΓΙΟΥ ΝΙΚΟΛΑΟΥ 

ΑΝΩ ΑΡΧΑΝΩΝ 

Άρθρο 1 

Σύσταση -Τίτλος - Έδρα 

Στην Ενορία Αγίου Νικολάου Άνω Αρχανών, που υπά¬ 
γεται στην Ιερά Αρχιεπισκοπή Κρήτης, συνίσταται Εκκλη¬ 
σιαστικό Ίδρυμα που λειτουργεί ως Νομικό Πρόσωπο 
Ιδιωτικού Δικαίου, μη κερδοσκοπικού χαρακτήρα, με 
την επωνυμία «ΠΟΛΙΤΙΣΤΙΚΟ - ΠΝΕΥΜΑΤΙΚΟ ΚΕΝΤΡΟ 
ΕΝΟΡΙΑΣ ΑΓΙΟΥ ΝΙΚΟΛΑΟΥ ΑΝΩ ΑΡΧΑΝΩΝ», το οποίο 
έχει έδρα τις Άνω Αρχάνες, Ηρακλείου Κρήτης. 

Το Εκκλησιαστικό αυτό Ίδρυμα επικουρεί το Ν.Π.Δ.Δ. 
με την επωνυμία «Ενορία Αγίου Νικολάου Άνω Αρχα¬ 
νών». 

Άρθρο 2 

Σκοπός 

Σκοπός της λειτουργίας του Κέντρου είναι να συμβά- 
λει στο αρτιότερο πολιτιστικό, πνευματικό, ποιμαντικό, 
κατηχητικό, κοινωνικό και φιλανθρωπικό έργο της Ενο¬ 
ρίας με: 

α) Τη μελέτη και σπουδή της ορθόδοξης παράδοσης 
της Εκκλησίας μας. 

β) Τη συμπαράσταση στις βαθύτερες ανάγκες της 
πνευματικής αναζήτησης και καλλιέργειας την πνευμα¬ 
τική κατάρτιση, οικοδομή, την δημιουργική απασχόληση 
και ψυχαγωγία, των μελών της Ενορίας. 

γ) Τη σωστή αξιοποίηση του ελεύθερου χρόνου των 
μελών της Ενορίας σε ένα οικείο και φιλικό περιβάλλον. 

Άρθρο 3 

Μέσα για την επίτευξη των σκοπών 

1) Η αξιοποίηση του ανθρώπινου δυναμικού της Ενο¬ 
ρίας που εμφορείται από εκκλησιαστική συνείδηση για 
την επιτέλεση των ανωτέρω σκοπών. 

2) Η οργάνωση καλλιτεχνικών εκθέσεων, θεατρικών 
παραστάσεων, μουσικών και ψυχαγωγικών εκδηλώσεων. 

3) Η συγκέντρωση, ταξινόμηση, συντήρηση και αξιο¬ 
ποίηση λαογραφικού και εκκλησιαστικού υλικού με σκο¬ 
πό την ίδρυση και λειτουργία εκκλησιαστικού Μουσείου. 

4) Η διοργάνωση ομιλιών και διαλέξεων, σεμιναρίων 
και συνεδρίων εκκλησιαστικού, πολιτιστικού και εκπαι¬ 
δευτικού περιεχομένου. 

5) Η δημιουργία τμημάτων για τη διάσωση, διατήρηση 
και διάδοση της πολιτιστικής μας παράδοσης. 

6) Η σύσταση δανειστικής βιβλιοθήκης, τμήματος πλη¬ 
ροφορικής, νέων τεχνολογιών και εργαστηρίων. 


7) Η ίδρυση και λειτουργία τράπεζας αίματος. 

8) Η οργάνωση εκδρομών, επισκέψεων, ξεναγήσεων 
περιβαλλοντικού, πολιτιστικού, θρησκευτικού περιεχο¬ 
μένου και αγωγής υγείας. 

9) Η οργάνωση γραφείου για την διευκόλυνση της 
επικοινωνίας των μελών της Ενορίας. 

10) Η πραγματοποίηση εκδηλώσεων για την προβο¬ 
λή του έργου και τη δραστηριότητα του Πολιτιστικού 
Κέντρου. 

Π) Η πραγματοποίηση μελετών - ερευνών, μαθημά¬ 
των κοινωνικού χαρακτήρα. 

Ί2) Η έκδοση ενημερωτικού περιοδικού εντύπου. 

13) Η πραγματοποίηση συνεργασιών με άλλα αντίστοι¬ 
χα κέντρα για την προώθηση του έργου του Κέντρου, 
αλλά και για την ανταλλαγή απόψεων και ιδεών για την 
αναβάθμιση της πολιτιστικής - πνευματικής ποιότητας 
των μελών της Ενορίας. 

14) Η λειτουργία χώρου με επιτραπέζια παιχνίδια, σκά¬ 
κι, πίνγκ - πόνγκ, κ.λπ. 

15) Η μάθηση παραδοσιακών χορών, μουσικών ορ¬ 
γάνων, βυζαντινής μουσικής, βυζαντινής αγιογραφίας, 
ζωγραφικής, χειροτεχνημάτων και άλλων συναφών κα¬ 
τασκευών. 

16) Η οργάνωση αθλητικών δραστηριοτήτων. 

17) Η δημιουργία παιδικής και παραδοσιακής χορω¬ 
δίας. 

18) Η εν γένει επιμόρφωση των στελεχών της Ενορίας. 

Άρθρο 4 
Διοίκηση 

Το Πολιτιστικό - Πνευματικό Κέντρο τελεί υπό την 
πνευματική εποπτεία του εκάστοτε Σεβ. Αρχιεπίσκοπου 
Κρήτης. 

Διοικείται από επταμελές Διοικητικό Συμβούλιο (Δ.Σ.) 
και απαρτίζεται από: 

Α) Ένα (Ί) εκ των εφημερίων της Ενορίας Αγίου Νικο¬ 
λάου Άνω Αρχανών, ως Προέδρου του Κέντρου. 

Β) Ένα (Ί) μέλος του Εκκλησιαστικού Συμβουλίου της 
Ενορίας. 

Γ) Από πέντε (5) ενορίτες άνδρες ή γυναίκες που δια- 
κρίνονται για την πνευματική τους κατάρτιση, ωριμότητα 
και ενδιαφέρον για το έργο της Ενορίας. 

Δ) Διορίζονται επίσης τρία (3) αναπληρωματικά μέλη. 

Ο διορισμός γίνεται μετά από έγγραφη πρόταση του 
Ιερατικώς Προϊσταμένου της Ενορίας, τόσο για τα τακτι¬ 
κά όσο και για τα αναπληρωματικά μέλη, έγκριση του 
Μητροπολιτικού Συμβουλίου και με Πράξη του Αρχιε¬ 
πισκόπου Κρήτης. 

Τα μέλη του Διοικητικού Συμβουλίου διορίζονται για 
μια τριετία με δικαίωμα επαναδιορισμού. 

Το Διοικητικό Συμβούλιο (Δ.Σ.) του Πολιτιστικού - 
Πνευματικού Κέντρου συγκροτείται σε σώμα κατά την 
πρώτη συνεδρίασή του, εκλέγοντας τον Αντιπρόεδρο, 
τον Γραμματέα και τον Ταμία. Η προσφορά των μελών 
είναι τιμητική και χωρίς οικονομική αμοιβή. Μέλη του 
Δ.Σ. μη ανταποκρινόμενα στα καθήκοντα τους αντικα¬ 
θίστανται με απόφαση του Σεβ. Αρχιεπισκόπου Κρήτης, 
ύστερα από πρόταση του Δ.Σ. του Πολιτιστικού - Πνευ¬ 
ματικού Κέντρου. 

Άρθρο 5 

Αρμοδιότητες - Απαρτία του Δ.Σ. 

α)Το Δ.Σ του Πολιτιστικού- Πνευματικού Κέντρου απο¬ 
φασίζει για κάθε θέμα που αφορά στη λειτουργία και 
τη συντήρηση του Κέντρου με σχετική πλειοψηφίατων 
παρόντων τακτικών μελών. Σε περίπτωση ισοψηφίας 
υπερισχύει η ψήφος του Προέδρου. 

β) Συνεργάζεται με το Εκκλησιαστικό Συμβούλιο της 
Ενορίας. 

γ) Το Δ.Σ. μπορεί να προβαίνει στη σύσταση νέων 
Τμημάτων λειτουργίας του, να καθορίζει τις αρμοδιό- 
τητές τους και να διορίζει εντεταλμένους λειτουργίας 
των, εκτιμώντας το ήθος και την προσφορά των προς 
την Κοινωνία. 

δ) Μεριμνά για την εξεύρεση οικονομικών πόρων και 
την καλή και σωστή λειτουργία του. 

ε) Συντάσσει τον προϋπολογισμό και τον απολογισμό 
του Κέντρου και υποβάλλει αυτούς στο Μητροπολιτι- 
κό Συμβούλιο της Ιεράς Αρχιεπισκοπής Κρήτης προς 
έγκριση. 

στ) Το Δ.Σ. αποφασίζει για την πρόσληψη προσωπι¬ 
κού έμμισθου ή άμισθου για τα απαιτούμενα προσόντα 
και δικαιολογητικά τους και για τις αρμοδιότητες του, 
σύμφωνα με την κείμενη νομοθεσία. Συνέρχεται τακτι¬ 
κά κάθε δίμηνο και εκτάκτως μετά από πρόσκληση του 
Προέδρου κάθε φορά που παρίσταται ανάγκη ή με αί¬ 
τηση τριών τουλάχιστον μελών του Δ.Σ. 

Για την ύπαρξη απαρτίας πρέπει να παρευρίσκονται 
ο Πρόεδρος ή, με έγγραφη εντολή του, ο Αντιπρόεδρος 
και τρία τουλάχιστον μέλη του Δ.Σ. 

Άρθρο 6 

Καθήκοντα των μελών του Δ.Σ. 

Ο Πρόεδρος του Δ.Σ. εκπροσωπεί το Κέντρο ενώπιον 
κάθε Αρχής, Δημόσιας ή Δημοτικής, Εκκλησιαστικής, 
Δικαστικής, Διοικητικής, Οικονομικής, Φορολογικής 
και σε κάθε Οργανισμό, καθώς και ενώπιον Συμβολαι¬ 
ογράφου. 

Σε περίπτωση κωλύματος αυτού, το Κέντρο εκπροσω¬ 
πεί ο Αντιπρόεδρος αυτού και τούτου κωλυομένου άλλο 
μέλος του Δ.Σ. αρμοδίως εξουσιοδοτημένο. 

Ο Πρόεδρος, προεδρεύει των συνεδριάσεων του Κέ¬ 
ντρου, υπογράφει τη σχετική αλληλογραφία, τα γραμμά¬ 
τια εισπράξεων και εντάλματα πληρωμών σε συνεργασία 
με τον Γραμματέα και τον Ταμία. 

Επίσης δύναται να καταθέτει και να αναλαμβάνει 
χρήματα, σε συνεργασία πάντα με τον Ταμία, από τρα¬ 
πεζικούς λογαριασμούς του Κέντρου, κατόπιν σχετικής 
αποφάσεως του Δ.Σ. και με νόμιμο τρόπο. 

Ο Αντιπρόεδρος αναπληρώνει τον Πρόεδρο όταν εκεί¬ 
νος απουσιάζει ή κωλύεται στην άσκηση των καθηκό¬ 
ντων του. Επίσης, εκτελεί τα καθήκοντα που μπορεί να 
του αναθέσει αρμοδίως ο Πρόεδρος. 

Ο Γραμματέας τηρεί το αρχείο του Πολιτιστικού Κέ¬ 
ντρου, διεκπεραιώνει την αλληλογραφία, συντάσσει τα 
πρακτικά συνεδριάσεων και συνυπογράφει με τον Πρό¬ 
εδρο τα λοιπά έγγραφα. 


ΟΤαμίαςτηρείτα βιβλία εσόδων και εξόδων, εισπράτ¬ 
τει με διπλότυπα γραμμάτια εισπράξεως κάθε έσοδο του 
Ιδρύματος, ενεργεί τις πληρωμές που υπογράφει ο Πρό¬ 
εδρος, φυλάσσει τα χρήματα, καταχωρεί τα γραμμάτια 
εισπράξεων και τα εντάλματα πληρωμών, καταθέτει 
και αναλαμβάνει χρήματα σε συνεργασία πάντα με τον 
Πρόεδρο από τραπεζικούς λογαριασμούς του Κέντρου, 
συνυπογράφει με τον Πρόεδρο κάθε δικαιολογητικά που 
αφορά το ταμείο. 

Τα τακτικά μέλη του Δ.Σ. μετέχουν στις συνεδριάσεις 
του Συμβουλίου και βοηθούν στην όσο το δυνατόν κα¬ 
λύτερη λειτουργία του Κέντρου με όποιο τρόπο τους 
ζητηθεί από το Δ.Σ. Επίσης, τα αναπληρωματικά μέλη 
μπορούν να λαμβάνουν μέρος στις συνεδριάσεις του 
Δ.Σ. προαιρετικά, χωρίς δικαίωμα ψήφου. 

Άρθρο 7 

Βιβλία 

Η οικονομική διαχείριση του Πολιτιστικού Κέντρου 
είναι ενιαία και αφορά σε όλα τα τμήματα του. Διατη¬ 
ρεί βιβλίο πρακτικών, βιβλίο υλικού, βιβλίο εσόδων - 
εξόδων, βιβλίο πρωτοκόλλου, γραμμάτια εισπράξεων, 
εντάλματα πληρωμών καθώς και σχετικούς φακέλους 
αρχείου. Τα βιβλία αυτά θεωρούνται από την Ιερά Αρχι¬ 
επισκοπή Κρήτης, η οποία ασκεί τον οικονομικό έλεγχο 
διαχειρίσεωςτου Κέντρου. 

Επίσης, τα εν λόγω αρχεία δύναται να τηρούνται και 
σε ηλεκτρονική μορφή. 

Άρθρο 8 

Πόροι του Πολιτιστικού - Πνευματικού Κέντρου 

Πόρους του Πολιτιστικού - Πνευματικού Κέντρου 
αποτελούν: 

Α) Οι επιχορηγήσεις από τον Ενοριακό Ναό αναλόγως 
των αναγκών του Κέντρου και των οικονομικών δυνατο¬ 
τήτων του Ναού και άλλων νομικών προσώπων. 

Β) Κάθε φύσεως προαιρετικές εισφορές, δωρεές, κλη¬ 
ρονομιές ή κληροδοτήματα. 

Γ) Τα έσοδα από το τέλος εγγραφής και τις ετήσιες ει¬ 
σφορές των μελών, το ύψος των οποίων καθορίζεται με 
απόφαση του Διοικητικού Συμβουλίου. 

Δ) Πάσης φύσεως έσοδα, διοργάνωση εκδηλώσεων, 
καλλιτεχνικών παραστάσεων, οικονομικές ενισχύσεις 
διαφόρων φορέων και συλλόγων, δωρεών κ.τ.λ. 

Ε) Το προϊόν εράνων και λαχειοφόρων αγορών. 

ΣΤ) Ενοίκια κινητής ή ακίνητης περιουσίας. 

Ζ) Κάθε παροχή ή επιχορήγηση του Κράτους, Περιφε¬ 
ρειακής Αυτοδιοίκησης, ή του Δήμου, ή από Ευρωπαϊκά 
και Διεθνή προγράμματα ή και άλλη νόμιμη επιχορήγηση 
ή οικονομική ενίσχυση. 

Η) Έσοδα από τη διεξαγωγή συνεδρίων, σεμιναρίων, 
επιμορφωτικών προγραμμάτων κ.τ.λ. 

Θ) Διάφοροι άλλοι πόροι μη κατονομαζόμενοι ρητώς 
στον παρόντα κανονισμό, τους οποίους θα εξεύρει το 
Δ.Σ. του Πολιτιστικού Κέντρου και θα προέρχονται από 
νόμιμη πηγή. 

Για κάθε έσοδο υπέρ του Πολιτιστικού - Πνευματικού 
Κέντρου τηρούνται όλα τα προβλεπόμενα από τον Νόμο 
δικαιολογητικά - παραστατικά. 

Άρθρο 9 
Διάθεση πόρων 

Οι πόροι του Πολιτιστικού Κέντρου διατίθενται με 
απόφαση του Δ.Σ.: 

Α) Για τις ανάγκες ανέγερσης και λειτουργίας του Κέ¬ 
ντρου (θέρμανση, φωτισμός, ύδρευση, τηλεπικοινωνί¬ 
ες, καθαριότητα, αναλώσιμα κ.τ.λ.) και συντήρησης του 
κτιρίου. 

Β) Για τον εξοπλισμό του Κέντρου. 

Γ) Για την αγορά βιβλίων-ενίσχυση βιβλιοθήκης-δι¬ 
οργάνωση συνεδρίων, εορτών, εκδηλώσεων, εκδρομών 
και λοιπών δραστηριοτήτων. 

Δ) Για την εκτύπωση διαφόρων απαραίτητων εντύπων 
για τη λειτουργία του Κέντρου. 

Ε) Για την αμοιβή του προσωπικού καθαριότητας ή 
άλλου έμμισθου προσωπικού. 

ΣΤ) Για χορήγηση υποτροφιών σε μαθητές, φοιτητές 
και σπουδαστές. 

Για όλες τις δαπάνες θα τηρούνται όλα τα προβλεπό- 
μενα από το Νόμο δικαιολογητικά - παραστατικά. 

Ζ) Για την κάλυψη κάθε άλλης δαπάνης που προβλέ- 
πεται στον εγκεκριμένο προϋπολογισμό και αποσκοπεί 
στην επίτευξη των σκοπών του Ιδρύματος. 

Η) Για οικονομικές ενισχύσεις, βοηθήματα, δωρεές. 

Άρθρο 10 
Σφραγίδα 

Το Πολιτιστικό - Πνευματικό Κέντρο έχει στρογγυλή 
σφραγίδα με τρεις επάλληλους κύκλους, η οποία στο 
κέντρο φέρει, εικόνα του Χριστού, στον εξωτερικό κύκλο 
την επωνυμία του ιδρύματος: «ΠΟΛΙΤΙΣΤΙΚΟ - ΠΝΕΥΜΑΤΙ¬ 
ΚΟ ΚΕΝΤΡΟ ΑΓΙΟΥ ΝΙΚΟΛΑΟΥ ΑΝΩ ΑΡΧΑΝΩΝ» και στον 
εσωτερικό τις λέξεις: «ΙΕΡΑ ΑΡΧΙΕΠΙΣΚΟΠΗ ΚΡΗΤΗΣ». 


Άρθρο 11 

Τροποποίηση - Διάλυση 

Α) Ο παρών κανονισμός τροποποιείται με απόφαση 
Ιερός Επαρχιακής Συνόδου, μετά από πρόταση του Δ.Σ. 
του Ιδρύματος και έγκριση του Μητροπολιτικού Συμ¬ 
βουλίου. 

Β) Το Πολιτιστικό Κέντρο διαλύεται με απόφαση της 
Ιερός Επαρχιακής Συνόδου κατόπιν αιτιολογημένης από¬ 
φασης του 

Δ.Σ. αυτού, όταν δεν εκπληρώνει τις εκκλησιαστικές 
προϋποθέσεις και την αποστολή του, όταν παρεκκλίνει 
του σκοπού του ή εάν καταστεί ανέφικτη η λειτουργία 
του. 

Κάθε κινητό και ακίνητό περιουσιακό στοιχείο μεταβι¬ 
βάζεται αυτοδικαίως στην Ενορία Αγίου Νικολάου Άνω 
Αρχανών Ηρακλείου. 

Άρθρο 12 

Από τις διατάξεις του Κανονισμού αυτού δεν προκα- 
λείται δαπάνη σε βάρος του κρατικού προϋπολογισμού, 
προκαλείται όμως δαπάνη σε βάρος της Ενορίας Αγίου 
Νικολάου Άνω Αρχανών Ηρακλείου (Ν.Π.Δ.Δ.), το ύψος 
της οποίας δεν μπορεί να προσδιοριστεί. 

Άρθρο 13 

Η παρούσα απόφαση περί σύστασης του Εκκλησι¬ 
αστικού Ιδρύματος αυτού και ο εγκριθείς Κανονισμός 
δημοσιεύεται στο επίσημο δελτίο της Εκκλησίας Κρήτης 
«ΑΠΟΣΤΟΛΟΣ ΤΙΤΟΣ» και στο Φύλλο της Εφημερίδος 
της Κυβερνήσεως και ισχύει από την ημερομηνία δημο¬ 
σίευσής του στο Φύλλο Εφημερίδος της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 12 Απριλίου 2018 

Ο Πρόεδρος 

ΤΟ Κρήτης ΕΙΡΗΝΑΙΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΙοίτιεϋίΕΓ.ΘίΟΘΙ.αΓ 



* 02014382604180008 * 










